而喺人類嘅社會入面，跳舞好多時都帶有求偶嘅成份，包括華爾茲同瑪祖卡等嘅舞都係攞嚟喺社交場合嗰度大家一齊跳，仲要係男男女女一對對噉跳嘅，而且就算係表演嚟俾觀眾睇嘅舞都往往會有浪漫嘅成份，例如古典芭蕾舞嗰啲芭蕾舞劇通常都係講緊愛情故仔，會要男女主角跳帶有浪漫氣氛嘅雙人舞（pas de deux）。